
.



**คำสั่งเทศบาลตำบลพอกน้อย**

**ที่ 37/2562**

**เรื่อง แต่งตั้งคณะกรรมการพิจารณา ทบทวน ปรับปรุง เปลี่ยนแปลงยกเลิกภารกิจ**

**หรือข้อบัญญัติ/เทศบัญญัติ ในระยะเวลา 3 ปีที่ผ่านมา (2560-2562)**

เพื่อให้การปฏิบัติราชการของเทศบาลตำบลพอกน้อย เป็นไปอย่างมีประสิทธิภาพโดยยึดหลักประชาชนเป็นศูนย์กลางและการปฏิบัติตามนโยบายของรัฐ ให้เป็นไปตามพระราชบัญญัติระเบียบบริหารราชการแผ่นดิน และที่แก้ไขเพิ่มเติมถึง (ฉบับที่ 5) พ.ศ.2545 มาตรา 3/1 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546และที่แก้ไขเพิ่มเติมถึง (ฉบับที่ 2) พ.ศ.2562 มาตรา 52 เทศบาลตำบลพอกน้อย จึงได้แต่งตั้งคณะทำงานเพื่อเป็นการวิเคราะห์ พิจารณา ทบทวน ปรับปรุง เปลี่ยนแปลงหรือยกเลิกภารกิจ ในช่วง 3 ปี ( 2560-2562) ซึ่งประกอบ ดังนี้

1) นายวนกร รัตนสีหา ตำแหน่ง ปลัด ทต. ประธาน

2) นายยก เครื่องเพ็ชร ตำแหน่ง ประธานสภาฯ กรรมการ

3) นายจักรวัฒน์ จันลาวงศ์ ตำแหน่ง รองนายกฯ กรรมการ

4) นายปรีชา บริแสง ตำแหน่ง รองนายกฯ กรรมการ

5) นางนุสิน เกษงาม ตำแหน่ง เลขานุการนายก ทต. กรรมการ

6) นายอุทัย จามน้อยพรม ตำแหน่ง นักบริหารงานช่าง กรรมการ

7) นางวิรดา แถมสมดี ตำแหน่ง นักบริหารงานคลัง กรรมการ

8) นายบัวสิทธิ์ ศรีสุทัศน์ ตำแหน่ง ตัวแทนภาคประชาชน กรรมการ

9) นายบุญเลิศ นันตะสุข ตำแหน่ง ตัวแทนภาคประชาชน กรรมการ

10) นางสาวธิดารัตน์ ขันธวิชัย ตำแหน่ง หัวหน้าสำนักปลัด กรรมการ

11) นางสาวยุวดี อุเทนสุต ตำแหน่ง หัวหน้าฝ่ายอำนวยการ เลขานุการ

11) นางคำพันธุ์ คูณมา ตำแหน่ง นักจัดการงานทั่วไป ผู้ช่วยเลขานุการ

ให้คณะกรรมการติดตามและประเมินผลภารกิจหน้าที่เทศบาลรวมทั้งนโยบายผู้บริหารและ เทศบัญญัติเทศบาลตำบลพอกน้อย มีอำนาหน้าที่ ดังนี้

1. พิจารณาตามอำนาจหน้าที่ตามนโยบายของรัฐและภารกิจหน้าที่ที่ได้จัดทำของเทศบาล

ตำบลพอกน้อย โดยเฉพาะอำนาจหน้าที่ที่มีผลกระทบต่อประโยชน์สุดของประชาชน

1. พิจารณาขอบข่ายภารกิจถ่ายโอนตามกฎหมายกำหนดแผนและขั้นตอนกระจายอำนาจ
2. วงกรอบนโยบาย ทิศทาง แนวทางการประเมิน และติดตามผลของภารกิจเทศบาลตำบลพอกน้อย
3. พิจารณาข้อบกพร่องของทางการประเมินและติดตามผลของภารกิจเทศบาลตำบลพอกน้อย
4. ให้ความเห็นชอบร่างข้อกำหนดขอบข่ายและรายละเอียดของงาน
5. พิจารณาให้ข้อคิดเห็นเกี่ยวกับการติดตามและประเมินผลภารกิจของเทศบาลตำบลพอกน้อย
6. วิเคราะห์ปัญหา เพื่อให้สอดคล้องเหมาะสมกับสถานการณ์ การเปลี่ยนแปลงของกฎหมาย

ระเบียบที่อาจปรับเปลี่ยนได้ เพื่อหวังผลประโยชน์ของประชาชนในท้องถิ่นเป็นหลัก

-2-

ทั้งนี้ ตั้งแต่บัดนี้เป็นต้นไป

สั่ง ณ วันที่ 8 เดือนกุมภาพันธ์ พ.ศ. ๒๕62

หน้าปก

(นายประจักษ์ ทองวงษา)

นายกเทศมนตรีตำบลพอกน้อย

**บันทึกการประชุมคณะทำงานพิจารณา ทบทวน แก้ไขปรับปรุง หรือยกเลิกข้อบัญญัติ/เทศบัญญัติ**

**ณ ห้องประชุมเทศบาลตำบลพอกน้อย**

**วันที่ 8 เดือนกุมภาพันธ์ พ.ศ. 2562**

**รายชื่อผู้เข้าร่วมประชุม (แนบท้าย)**

**เปิดประชุม เวลา 09.00 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธาน ตามที่เทศบาลตำบลพอกน้อย ได้มีออกคำสั่งแต่งตั้งคณะกรรมการพิจารณา ทบทวน

แก้ไขปรับปรุง หรือยกเลิกข้อบัญญัติ/เทศบัญญัติ ลงวันที่ 8 เดือน กุมภาพันธ์ พ.ศ.

2562 โดยมีหน้าที่พิจารณาดังนี้

1) พิจารณาตามอำนาจหน้าที่ตามนโยบายของรัฐและภารกิจที่ได้จัดทำของเทศบาลตำบลพอกน้อย โดยเฉพาะอำนาจหน้าที่ที่มีผลกระทบต่อประโยชน์สุขของประชาชน

2) พิจารณาแก้ไข ปรับปรุง ขอบข่ายของเทศบัญญัติ

3) วิเคราะห์ปัญหา เพื่อให้สอดคล้องเหมาะสมกับสถานการณ์ การเปลี่ยนแปลง

ของกฎหมาย ระเบียบที่อาจปรับเปลี่ยนได้ เพื่อประโยชน์ของประชาชนในท้องถิ่นเป็นหลัก

**ระเบียบวาระที่ 2** เรื่องรับรองรายงานการประชุมครั้งที่ผ่านมา

ที่ประชุม ไม่มี

**ระเบียบวาระที่ 3** **เรื่องเสนอเพื่อพิจารณา**

ประธานฯ ตามอำนาจหน้าที่ของคณะกรรมการพิจารณา ทบทวน แก้ไขปรับปรุง หรือยกเลิก

ข้อบัญญัติ/เทศบัญญัติ กระผมในฐานะประธานคณะกรรมการฯ อยากให้ทุกท่านร่วมกันพิจารณาหาข้อบกพร่องของเทศบัญญัติ ว่ามีปัญหาหรืออุปสรรคที่มีผลกระทบต่อประชาชนในพื้นที่หรือองค์กรของเราหรือไม่

ปลัดเทศบาลฯ ขอชี้แจงว่า เนื่องจากในช่วงปีที่ผ่านมาเทศบาลตำบลพอกน้อย ไม่ได้มีการตราเทศ

บัญญัติขึ้นมาใหม่ จึงขอให้คณะกรรมการฯ ทุกท่านได้พิจารณาตามเทศบัญญัติ ดังนี้

- เทศบัญญัติ เรื่อง การควบคุมการขุดดินและการถมดิน พ.ศ. ๒๕๕๔

รองนายกฯ กระผมขอเสนอให้สรุปรายงานผล วิเคราะห์ปัญหาที่เกิดขึ้นหรือหาจุดอ่อน จุดแข็ง

ของการตราเทศบัญญัติ

ประธาน กระผมเห็นด้วยเป็นอย่างยิ่งที่ให้คณะกรรมการณ สรุปเป็นรายประเด็นไป

ปลัดเทศบาลฯ **กระผมขอรายงานสรุปผลวิเคราะห์เป็นรายประเด็น ดังนี้**

**ประเด็นเรื่องที่ 1 เทศบัญญัติ เรื่อง การจำหน่ายสินค้าในที่หรือทางสาธารณะ**

**พ.ศ.2555**

เสนอผ่านการพิจารณาของสภาเทศบาลตำบลพอกน้อย และการอนุมัติของนายอำเภอ พรรณานิคม ประกาศเมื่อวันที่ 25 เดือนเมษายน พ.ศ.2555 นั้น ประเด็นหลักตามพระราชบัญญัติการสาธารณสุขกำหนดให้ท้องถิ่นสามารถออกเทศบัญญัติได้เท่าที่ไม่ขัดพระราชบัญญัติการสาธารณะสุข พ.ศ.2535

-2-

**จุดประสงค์หลักของการตราเทศบัญญัติฉบับนี้**

1. เพื่อให้ผู้จำหน่ายสินค้าจัดวางสินค้าที่จำหน่ายบนแผงวางสินค้าหรือจัดวางในลักษณะอื่นตามที่กำหนด
2. เพื่อแผงวางสินค้าและสิ่งของใดๆให้เป็นระเบียบเรียบร้อย ไม่ยื่นล้ำออกนอกบริเวณที่กำหนด
3. ห้ามมิให้กระทำการใดๆที่ก่อให้เกิดเหตุรำคายแก่ผู้อื่น เช่น การใช้เครื่องกำเนิดไฟฟ้า เครื่องขยายเสียง
4. วางแผงสินค้าทำด้วยวัสดุที่มีความแข็งแรงและมีความสูงตามที่กำกำหนด

**ประโยชน์ของเทศบัญญัติ เรื่อง การควบคุมการขุดดินและการถมดิน พ.ศ. ๒๕๕๔**

1. ทำให้ประชาชนในพื้นที่ปลอดภัยและมีสุขภาพที่ถูกสุขลักษณะไม่เป็นอันตรายต่อสุขภาพ
2. ทำให้เทศบาลตำบลพอกน้อยสามารถควบคุมการจำหน่ายสินค้าที่เป็นอันตรายต่อประชาชนให้ได้มาตรฐาน
3. ทำให้ประชาชนมีสถานที่จำหน่ายสินค้าในที่ทางสาธารณะที่ได้มาตรฐานปลอดภัย
4. ทำให้ผู้บริโภคได้รับอาหารที่ปลอดภัยถูกสุขลักษณะมีประสิทธิภาพและผู้จำหน่ายมีการแต่งกายที่สะอาดเหมาะแก่การขายสินค้า
5. สามารถสร้างรายได้ให้ประชาชนในชุมชนที่มาจำหน่ายสินค้า

**ผลกระทบของการตราเทศบัญญัติ เรื่อง** **การควบคุมการขุดดินและการถมดิน พ.ศ. ๒๕๕๔**

1. ไม่มี เพราะการที่เราจะออกเทศบัญญัตินี้เราได้มีการประชาคมเพื่อสำรวจความคิดเห็นของประชาชน ในพื้นที่แล้วทุกคนมีความเห็นพ้องต้องกันทั้งหมด

2. และการออกเทศบัญญัติในเรื่องอีกอย่างเป็นการตราเทศบัญญัติใหม่จึงจะยังไม่มีผลกระทบต่อด้านไหนเลยตรงกันข้ามเป็นการช่วยเหลือประชาชนทางอ้อม

3. จากการที่ได้ออกเทศบัญญัตินี้ ทำให้การจำหน่ายสินค้าได้มาตรฐานไม่มีขยะหรือสิ่งปฏิกูลในที่สาธารณะอีก

ปลัดเทศบาลฯ กระผมคิดว่าการตราเทศบัญญัติเรื่องนี้เป็นเรื่องที่ดีและผลกระทบค่อนข้างจะไม่มี

เลยจะเห็นได้ว่าตลอดระยะเวลาที่ผ่านตั้งแต่ตราเทศบัญญัติฉบับนี้ประชาชนไม่มีการ

ร้องเรียนหรือการทักท้วงอะไรเลย ถ้าหากเป็นการตราเทศบัญญัติที่ส่งผลกระทบต่อ

ประชาชนคงมีการร้องทุกข์ร้องเรียนมากว่านี้แล้ว

นางสาวธิดารัตน์ ดิฉันคิดว่าบัญชีอัตราค่าธรรมเนียมและค่าปรับของเทศบัญญัติ เรื่อง การควบคุม การขุดดินและการถมดิน พ.ศ. ๒๕๕๔ ฉบับนี้ เป็นอัตราที่เหมาะสมแล้วท่านใดมีข้อคิดเห็นอย่างอื่นหรือไม่

นางเยาวลักษณ์ ดิฉันนักวิชาการสาธารณสุข คิดว่าการที่ตราเทศบัญญัตินี้ โดยอัตราค่าธรรมเนียม

จำนวน 500 บาท เป็นอัตราที่เหมาะสม เพราะผู้จำหน่ายสินค้าในทางสาธารณะได้รับประโยชน์จากการขายสินค้าได้มาก จึงขอเสนอว่าไม่ควรมีการปรับปรุง เปลี่ยนแปลงแต่อย่างใด

-3-

ประธาน ฯ ถ้าท่านใดไม่มีข้อซักถามในเทศบัญญัติ เรื่อง การควบคุมการขุดดินและการถมดิน

พ.ศ. ๒๕๕๔ หรือเห็นควรมีการแก้ไขปรับปรุงหรือยกเลิกหรือไม่

มติที่ประชุม ไม่มีและเห็นชอบไม่มีการแก้ไข ปรับปรุง หรือยกเลิกเทศบัญญัตินี้ จำนวน 12 เสียง

ประธานฯ พิจารณาในเรื่องต่อไป คือ

ปลัดเทศบาลฯ **ประเด็นที่ 2 เทศบัญญัติ เรื่อง กำหนดเกณฑ์การลดหย่อนที่ดินที่ไม่ต้องเสียภาษีบำรุง**

**ท้องที่ พ.ศ. 2555**

**จุดประสงค์หลักของการออกเทศบัญญัตินี้**

1. เพื่อเป็นการลดหย่อนการเสียภาษีในเขตพื้นที่ตำบลพอกน้อยที่มีที่ดินใช้เป็นที่อยู่อาศัยของตน

2. เพื่อเป็นการสร้างรายได้ให้กับเทศบาลตำบลพอกน้อยในการนำงบประมาณไปพัฒนาในด้านอื่น ๆ

3. เพื่อลดรายจ่ายของประชาชนที่มีที่ดินจำนวนหลายแปลงโดยลดลง จำนวน 3 ไร่

4. เพื่อทำให้ประชาชนที่มีที่ดินร่วมกันหลายคนสามารถลดหย่อนการเสียภาษีได้ตาม

ความเหมาะสม

**ประโยชน์ของเทศบัญญัติ กำหนดเกณฑ์การลดหย่อนที่ดินที่ไม่ต้องเสียภาษีบำรุง**

**ท้องที่ พ.ศ. 2555**

1. ทำให้ประชาชนที่มีที่ดินร่วมกันหลายคนสามารถลดหย่อนการเสียภาษีได้ตาม

ความเหมาะสมในเขตพื้นที่ตำบลพอกน้อย

1. เป็นการสร้างรายได้ให้กับเทศบาลตำบลพอกน้อยในการนำงบประมาณไปพัฒนาในด้านอื่น ๆ
2. ลดรายจ่ายของประชาชนที่มีที่ดินจำนวนหลายแปลง
3. เป็นการลดหย่อนการเสียภาษีในเขตพื้นที่ตำบลพอกน้อยที่มีที่ดินใช้เป็นที่อยู่อาศัยของตนที่ไม่เกิน 3ไร่

**ผลกระทบของการตราเทศบัญญัติเรื่อง กำหนดเกณฑ์การลดหย่อนที่ดินที่ไม่ต้องเสียภาษีบำรุง ท้องที่ พ.ศ. 2555**

1. ไม่มีผลกระทบเพราะว่าประชาชนที่มีที่ดินจำนวนมากจะได้รับการชำระภาษีลดลงบ้าง โดยไม่ส่งผลกระทบต่อรายได้ของเทศบาลตำบลพอกน้อย
2. เทศบาลตำบลพอกน้อย ส่วนใหญ่ได้รับงบประมาณการจัดสรรจากรัฐบาลเป็นส่วนใหญ่จึงไม่ส่งผลกระทบต่องบประมาณมากนัก
3. ประชาชนที่มีฐานะยากจนก็สามารถลดค่าใช้จ่ายได้แต่สำหรับผู้ที่มีที่ดินที่นำไปประกอบธุรกิจก็ชำระภาษีตามกฎหมายที่กำหนด

-4-

ปลัดเทศบาลฯ กระผมจึงขอเสนอต่อที่ประชุมว่าจากการวิเคราะห์ในแต่ละประเด็นจึงเป็นโยชน์มาก

ว่าทำให้ประชาชนได้ผลประโยชน์มากกว่า ข้อเสียของการจัดทำเทศบัญญัติมีน้อยมาก เพราะเราอยู่กับประชาชนต้องมีความเข้าใจในสภาพปัญหาของประชาชนด้วย

ประธาน ท่านใดมีข้อสงสัยหรือไม่เพื่อที่ได้หาข้อแก้ไข ปรับปรุงต่อไป

ที่ประชุม ไม่มี

ประธาน กระผมจะขอมติจากทุกท่านว่าจะเห็นควรให้มีการแก้ไข ปรับปรุง หรือมีการยกเลิก

เทศบัญญัติที่เทศบาลตำบลพอกน้อยได้มีการตราขึ้นเพื่อใช้ในเขตตำบลพอกน้อย

ที่ประชุม มีมติให้คงเดิมไม่มีการแก้ไข ปรับปรุงหรือยกเลิกเทศบัญญัติ

จำนวน 12 เสียง

งดเสียงออกเสียง จำนวน 1 เสียง

**ระเบียบวาระที่ 4** เรื่องอื่น ๆ

ที่ประชุม ไม่มี

**ปิดประชุม 12.00 น.**

**บันทึกการนำผลการประชุมมาพิจารณา ทบทวน ปรับปรุง เปลี่ยนแปลงยกเลิกภารกิจ**

**หรือข้อบัญญัติ/เทศบัญญัติในระยะเวลา 3 ปีที่ผ่านมา ( 2560-2562)**

**ของเทศบาลตำบลพอกน้อย**

**วันที่ 8 เดือนกุมภาพันธ์ พ.ศ. 2562**

**ณ ห้องประชุมเทศบาลตำบลพอกน้อย**

**รายชื่อผู้เข้าร่วมประชุม (แนบท้าย)**

**เปิดประชุม เวลา 0๙.00 น.**

**ระเบียบวาระที่ ๑** **เรื่องที่ประธานแจ้งให้ที่ประชุมทราบ**

**ประธาน**  ตามที่เทศบาลตำบลพอกน้อย ได้มีคำสั่งแต่งตั้งคณะกรรมการพิจารณา ทบทวน

ปรับปรุง เปลี่ยนแปลงยกเลิกภารกิจหรือข้อบัญญัติ/เทศบัญญัติ เทศบาลตำบลพอกน้อย

ในระยะเวลา 3 ปีที่ผ่านมา ( 2560-2562)ลงวันที่ 8 เดือนกุมภาพันธ์ พ.ศ. 2562

โดยมีหน้าที่พิจารณาทบทวน ปรับปรุงแก้ไข เปลี่ยนแปลงยกเลิกภารกิจ หรือข้อบัญญัติ/

เทศบัญญัติ โครงการ กิจกรรมต่าง ๆ หรือภารกิจสำคัญที่เทศบาลตำบลพอกน้อยได้

กำหนดขึ้นในแต่ละภารกิจ

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

**ที่ประชุม** ไม่มี

**ระเบียบวาระที่ 3** **เรื่องเสนอเพื่อพิจารณา**

**ประธาน**  การนำผลการประชุมมาพิจารณา ทบทวนปรับปรุง เปลี่ยนแปลงยกเลิกภารกิจหรือข้อบัญญัติ/เทศบัญญัติ ในระยะเวลา 3 ปีที่ผ่านมา ( 2560-2562) ของเทศบาลตำบลพอกน้อย เราจะพิจารณาเป็นส่วนราชการทีละส่วน ดังนี้

**สำนักงานปลัด** คือ

1. งานบริหารทั่วไป

2. งานนโยบายและแผน

3. งานกฎหมายและคด

4. งานป้องกันและบรรเทาสาธารณภัย

5. งานส่งเสริมการท่องเที่ยว

6. งานส่งเสริมการเกษตร

7. งานอนามัยและสิ่งแวดล้อม

**กองการศึกษา** คือ

1. งานบริหารการศึกษา

2. งานส่งเสริมการศึกษา ศาสนาและวัฒนธรรมการศึกษา

3. งานกิจการโรงเรียน

4. งานสวัสดิการและพัฒนาชุมชน

5. งานสังคมสงเคราะห์

6. งานส่งเสริมอาชีพและพัฒนาสตรี

-2-

**กองคลัง** คือ

1. งานการเงิน

2. งานบัญชี

3. งานพัฒนาและจัดเก็บรายได้

4. งานทะเบียนทรัพย์สินและพัสดุ

**กองช่าง** คือ

1. งานก่อสร้าง

2. งานออกแบบและควบคุมอาคาร

3. งานประสานสาธารณูปโภค

4. งานผังเมือง

และพิจารณาทบทวนปรับปรุง เปลี่ยนแปลงยกเลิกภารกิจหรือข้อบัญญัติ/เทศบัญญัติเพิ่มเติม ดังนี้

ประเด็นที่ 1 เทศบัญญัติ เรื่อง การจำหน่ายสินค้าในที่หรือทางสาธารณะ พ.ศ. 2555

ประเด็นที่ 2 เทศบัญญัติ เรื่อง การควบคุมการขุดดินและการถมดิน พ.ศ.2554

ประเด็นที่ 3 เทศบัญญัติ เรื่อง กำหนดเกณฑ์การลดหย่อนที่ดินที่ไม่ต้องเสียภาษีบำรุงท้องที่ พ.ศ. 2555

หัวหน้าฝ่ายอำนวยการฯ - สำหรับดิฉันเห็นว่าการปฎิบัติงานของแต่ละส่วนก็ดีนะคะ เพราะหัวหน้าส่วนราชการ

แต่ละกองการปฎิบัติงานของผู้อยู่ใต้บังคับบัญชา การปฏิบัติงานเลยมีประสิทธิภาพ บทบาทหน้าที่การปฎิบัติงานของแต่ละท่านก็แตกต่างกันออกไป การเพิ่มเติมทั้ง 3 ประเด็น เพื่อพิจารณา เทศบัญญัติทั้ง 3 เรื่อง แต่สรุปภาพโดยรวมแล้ว ดิฉันคิดว่าไม่ควรปรับปรุงหรือเปลี่ยนแปลงภารกิจ เพราะเรายึดหลักประชาชนเป็นศูนย์กลางในการทำงาน และการทำงานก็ปฎิบัติงานตามนโยบายของรัฐบาลอยู่แล้วคะ

ผอ.กองคลัง - ดิฉันก็เห็นด้วยคะ ที่ว่าเราควรปฎิบัติงานโดยยึดหลักประชาชนเป็นศูนย์กลางในการ

ทำงานและการปฎิบัติงานตามนโยบายของรัฐบาลอยู่แล้วค่ะ การปฎิบัติงานในส่วนของ

กองคลังก็ไม่มีปัญหาอะไร

ผอ.กองช่าง - กระผมงานด้านกองช่าง ก็ไม่มีปัญหาอะไร การปฎิบัติงานก็ปฎิบัติตามแผนงานที่วางไว้ครับ

- กองช่างก็เป็นส่วนที่มีโครงการทางด้านพื้นฐานมาก สำหรับการปฎิบัติงานก็เจอปัญหาบ้างเป็นธรรมดาแต่ก็แก้ไขปัญหาได้สรุปโดยรวมในระยะเวลา 3 ปีที่ผ่านมา สิ่งงที่ไม่ดีก็แนะนำกันภายในสำนักก็ไม่หนักหนาอะไร สรุปภาพรวมของส่วนก็ดีครับ

**โดยมีการสรุปวิเคราะห์** ได้ดังนี้

1. **งานก่อสร้าง** เป็นลักษณะงานที่จะต้องมีการควบคุมงานก่อสร้าง เช่น งานถนน มิฉะนั้นแล้วหากไม่มีการควบคุมอาจส่งผลให้เนื้องานที่ออกมาไม่ได้ตามที่กำหนดไว้

-3-

2. **งานออกแบบและควบคุมอาคาร** วิเคราะห์ได้ดังนี้ จะสอดคล้องกับภารกิจที่ดำเนินการของงานก่อสร้างซึ่งจะต้องมีการออกแบบตามที่กำหนด จึงจะทำให้งานที่ออกมาตามรูปแบบที่กำหนด

3. **งานประสานสาธารณูปโภค** วิเคราะห์ได้ดังนี้ จะเป็นลักษณะงานของงานประปา ซึ่งองค์กรเราจะต้องคอยดุแลงานประปาให้แก่ประชาชนอยู่ตลอดเวลาจึงควรคงภารกิจนี้ต่อไป

4. **งานผังเมือง** วิเคราะห์ได้ดังนี้ ถึงแม้จะงานที่ไม่มากนักแต่จะสอดคล้องกับงานด้านการจัดเก็บภาษีซึ่งจะมีการจัดทำโครงการการจัดเก็บแผนที่ภาษี จึงต้องคงภารกิจนี้ไว้เพื่อจะดำเนินการต่อไป

และประเด็นที่ 2 เทศบัญญัติ เรื่อง การควบคุมการขุดดินและการถมดิน พ.ศ.2554

ปัจจุบันมีประชาชนมาของอนุญาตตามเทศบัญญัติที่เรากำหนดไว้อย่างถูกต้อง เป็นไปตามระเบียบเป็นอย่างดี เห็นสมควรไม่ปรับปรุง

**มติที่ประชุม** สรุปการวิเคราะห์เห็นควรไม่ปรับปรุง เปลี่ยนแปลงยกเลิกภารกิจ หรือข้อบัญญัติ/

เทศบัญญัติ ออกเสียงจำนวน 11 เสียง งดออกเสียง - คน

ปลัดฯ จากที่พนักงานเทศบาลทุกท่านได้ชี้แจงและอธิบายรายละเอียดต่าง ๆ ในการปฎิบัติงานของแต่ละกอง/ส่วนราชการ ก็มีประสิทธิภาพตามมาตรฐานกำหนดตำแหน่งอยู่แล้วทุกท่าน ในส่วนของกองคลังเป็นยังไงครับ

ผอ.กองคลัง ก็ดีคะ เพราะการปฎิบัติงานเราก็ยึดหลักตามที่ท่านปลัดว่ายึดประชาชนเป็นศูนย์กลางในการปฎิบัติงาน และนโยบายของรัฐ และผู้บริหาร และปฎิบัติตามแผนงานที่วางไว้ **โดยมีการสรุปวิเคราะห์** ได้ดังนี้

1. **งานการเงิน** วิเคราะห์ได้ดังนี้ เป็นระบบที่สำคัญมากเพราะมีการเบิกจ่ายเงินอยู่ตลอดเมื่อมีการจัดทำโครงการ กิจกรรม ดังนั้นรายละเอียดหลักฐานการทำงานต่าง ๆจึงมีความจำเป็นต้องคงตามภารกิจนี้

2. **งานบัญชี** วิเคราะห์ได้ดังนี้ เป็นงานที่ต้องอาศัยความเชี่ยวชาญในการจัดทำบัญชีซึ่งจะสอดคล้องกับงานการเงินที่จะต้องมีการลงบัญชีการเงินด้วย

3. **งานพัฒนาและจัดเก็บรายได้** วิเคราะห์ได้ดังนี้ เป็นลักษณะงานที่ต้องทำเพราะจะต้องมีการจัดเก็บรายได้มาใช้ในการพัฒนาท้องถิ่นเองซึ่งจะนำมาจัดทำงบประมาณร่วมกับรัฐบาลจัดสรรให้

4. **งานทะเบียนทรัพย์สินและพัสดุ** วิเคราะห์ได้ดังนี้ เป็นลักษณะภารกิจที่จะต้องดำเนินการเมื่อมีการจัดซื้อจัดหาจัดจ้างมาเพื่อดำเนินการให้เกิดประโยชน์จึงต้องมีการควบคุมดูแลอยู่เสมอ

ดิฉันจึงขอเสนอให้ไม่มีการแก้ไขปรับปรุง เปลี่ยนแปลงหรือยกเลิกภารกิจที่กองคลังได้ดำเนินการมา

และประเด็นที่ 3 เทศบัญญัติ เรื่อง กำหนดเกณฑ์การลดหย่อนที่ดินที่ไม่ต้องเสียภาษีบำรุงท้องที่ พ.ศ. 2555 สามารถนำเทศบัญญัติมาใช้อย่างมีประสิทธิภาพ ประชาชนเข้าใจ เห็นสมควรไม่ปรับปรุง

-4-

**มติที่ประชุม** สรุปการวิเคราะห์เห็นควรไม่ปรับปรุง เปลี่ยนแปลงยกเลิกภารกิจหรือข้อบัญญัติ/

เทศบัญญัติ ออกเสียง จำนวน 11 เสียง งดออกเสียง - คน

นักพัฒนาชุมชน ส่วนงานด้านภารกิจของกองการศึกษา ซึ่งเป็นงานทางด้านมวลชนนั้น การปฏิบัติงานตามภารกิจนั้นดำเนินการตามภารกิจได้อย่างลงตัวโดยสามารถสรุปวิเคราะห์ในด้านการทำงานตลอดระยะเวลา 3 ปีที่ผ่านมา ดังนี้

1. **งานสวัสดิการและพัฒนาชุมชน** วิเคราะห์ได้ดังนี้ ตลอด 3 ปีที่ผ่านมา เป็นลักษณะของการทำงานด้านมวลชนซึ่งจะเป็นงานที่เข้ามาในชุมชนต้องออกมาดำเนินการเช่นการจัดทำแผนชุมชน ต้องอาศัยความร่วมมือในการดำเนินการ

2. **งานสังคมสงเคราะห์** วิเคราะห์ได้ดังนี้ เป็นงานที่ต้องได้ดำเนินการตลอด เพราะเกี่ยวกับงานด้านสังคมสงเคราะห์ เช่น จ่ายเบี้ยผู้สูงอายุ เบี้ยผู้พิการ เบี้ยผู้ติดเชื้อเอดส์ซึ่งจะต้องได้ดำเนินการอย่างต่อเนื่องตามนโยบายของรัฐบาล

3. **งานส่งเสริมอาชีพและพัฒนาสตรี** วิเคราะห์ได้ดังนี้ เป็นงานภารกิจในการส่งเสริมด้านอาชีพให้แก่กลุ่มอาชีพต่าง ๆ ซึ่งวิเคราะห์ดูแล้วผลการดำเนินงานจะทำให้ประชาชนได้ประโยชน์มากดิฉันมีความเห็นว่าจึงไม่ควรแก้ไขปรับปรุง เปลี่ยนแปลงหรือยกเลิกภารกิจที่งานสวัสดิการได้ดำเนินการมา

**มติที่ประชุม** สรุปการวิเคราะห์เห็นควรไม่ปรับปรุง เปลี่ยนแปลงยกเลิกภารกิจหรือข้อบัญญัติ/

เทศบัญญัติ ออกเสียง จำนวน 11 เสียง งดออกเสียง - คน

ผอ.กองสาธารณสุขฯ กระผมในฐานะที่ทำงานร่วมกับส่วนงานด้านภารกิจด้านงานสาธารณสุข ซึ่งเป็นงานทางด้านสาธารณสุขนั้น การปฏิบัติงานตามภารกิจนั้นดำเนินการตามภารกิจได้อย่างลงตัวโดยสามารถสรุปวิเคราะห์ในด้านการทำงานตลอดระยะเวลา 3 ปีที่ผ่านมา ดังนี้

1. **งานอนามัยและสิ่งแวดล้อม** วิเคราะห์ได้ดังนี้ เป็นลักษณะงานที่ต้องออกชุมชนเพื่อชี้แนะประชาชนให้รักษาสิ่งแวดล้อมภายในชุมชน จึงเป็นงานที่ขาดไม่ได้

2. **งานส่งเสริมสุขภาพและสาธารณสุข** วิเคราะห์ได้ดังนี้ เป็นลักษณะงานที่ต้องอาศัยความร่วมมือจากโรงพยาบาลสุขภาพในพื้นที่ รวมทั้ง อสม.จึงเป็นภารกิจของงานที่ต้องดำเนินการอย่างต่อเนื่องเพื่อให้บริการประชาชนได้อย่างทั่วถึง

3. **งานรักษาความสะอาด** วิเคราะห์ได้ดังนี้ เป็นลักษณะงานที่ต้องมีการรณรงค์ให้ประชาชนรักษาความสะอาดทั้งร่างกาย สภาพพื้นที่ชุมชนเองเพื่อให้ปลอดจากโรค

4. **งานควบคุมโรค** วิเคราะห์ได้ดังนี้ เป็นงานภารกิจที่สำคัญมากที่จะต้องดำเนินการเพราะการควบคุมโรคต้องดำเนินการอย่างต่อเนื่อง เช่น โรคไข้เลือดออก ฯลฯ ต้องอาศัยความร่วมมือจากส่วนราชการ ประชาชน ในการเป็นหูเป็นตาร่วมกัน

5. **งานบริการสาธารณสุข** วิเคราะห์ได้ดังนี้ เป็นภารกิจงานที่ต้องคอยในการส่งเสริมสนับสนุนงานด้านสาธารณสุขให้สามารถดำเนินการได้อย่างต่อเนื่อง ซึ่งถ้าหากขาดภารกิจส่วนนี้ไปจะทำงานไม่ประสบความสำเร็จได้

ดิฉันมีความเห็นว่าจึงไม่ควรแก้ไขปรับปรุง เปลี่ยนแปลงหรือยกเลิกภารกิจที่กองการศึกษาได้ดำเนินการมา

-5-

และประเด็นที่ 1 เทศบัญญัติ เรื่อง การจำหน่ายสินค้าในที่หรือทางสาธารณะ พ.ศ. 2555 ในส่วนของเทศบัญญัติสามารถควบคุมและกำกับผู้ประกอบการให้ดำเนินการตามระเบียบได้เป็นอย่างดี

**มติที่ประชุม** สรุปการวิเคราะห์เห็นควรไม่ปรับปรุง เปลี่ยนแปลงยกเลิกภารกิจหรือข้อบัญญัติ/

เทศบัญญัติ ออกเสียง จำนวน 11 เสียง งดออกเสียง - คน

**หัวหน้าฝ่ายอำนวยการฯ** ดิฉันฐานะที่ทำงานส่วนงานด้านภารกิจของสำนักงานปลัด ซึ่งเป็นงาน

ทางด้านทั่วไปนั้น การปฏิบัติงานตามภารกิจนั้นดำเนินการตามภารกิจได้อย่างลงตัวโดยสามารถสรุปวิเคราะห์ในด้านการทำงานตลอดระยะ 3 ปีที่ผ่านมา ดังนี้

1. **งานบริหารทั่วไป** วิเคราะห์ได้ดังนี้ เป็นงานที่ต้องดำเนินการตามนโยบายของรัฐบาลหรือกรมส่งเสริมสั่งการให้ดำเนินการจึงเป็นงานที่ต้องมีไว้และจะยกเลิกไม่ได้

2. **งานนโยบายและแผน** วิเคราะห์ได้ดังนี้ เป็นงานที่ต้องดำเนินการเพราะการพัฒนาท้องถิ่นต้องมีการวางแผนพัฒนาเพื่อเป็นแนวทางในการพัฒนาท้องถิ่นต่อไป

3. **งานกฎหมายและคดี** วิเคราะห์ได้ดังนี้ เป็นงานที่ต้องอาศัยด้านกฎหมายเพื่อประกอบการพิจารณาในการดำเนินงานหรือพิจารณาเกี่ยวกับการเบิกจ่ายจึงมีความจำเป็น

4. **งานป้องกันและบรรเทาสาธารณภัย** วิเคราะห์ได้ดังนี้ เป็นงานที่เกี่ยวกับการป้องกันเพราะในชุมชนมีการเกิดสาธารณภัยอยู่เป็นประจำจึงต้องอาศัยความร่วม

อปพร.ในการดำเนินงานเพื่อให้เกิดประโยชน์ต่อชุมชนจึงไม่สามารถยกเลิกภารกิจนี้

ดิฉันมีความเห็นว่าจึงไม่ควรแก้ไขปรับปรุง เปลี่ยนแปลงหรือยกเลิกภารกิจที่สำนักปลัดที่ได้ดำเนินการมา

**มติที่ประชุม** สรุปการวิเคราะห์เห็นควรไม่ปรับปรุง เปลี่ยนแปลงยกเลิกภารกิจหรือข้อบัญญัติ/

เทศบัญญัติ ออกเสียง จำนวน 11 เสียง งดออกเสียง - คน

**ประธาน** พอจะสรุปได้นะครับว่าตลอดระยะเวลาปฎิบัติงานในรอบระยะเวลา 3 ปี คือ (2560 –

2562) เราปฎิบัติงานอย่างมีประสิทธิภาพในการพิจารณา ทบทวน ปรับปรุง

เปลี่ยนแปลงยกเลิกภารกิจ หรือข้อบัญญัติ/เทศบัญญัติ กระผมจึงขอมติจากที่ประชุมว่าเห็นชอบหรือไม่ที่จะมีการพิจารณา ทบทวน ปรับปรุง เปลี่ยนแปลงยกเลิกภารกิจ หรือข้อบัญญัติ/เทศบัญญัติ

**มติที่ประชุม** มีมติเป็นเอกฉันท์ คือ ไม่มีการปรับปรุงเปลี่ยนแปลงยกเลิกภารกิจ หรือข้อบัญญัติ/

เทศบัญญัติการปฎิบัติงานของเทศบาลตำบลพอกน้อยแต่อย่างใด

คะแนนออกเสียง จำนวน 11 เสียง งดออกเสียง - คน

**ประธาน** มีท่านใดจะเสนอแนะอย่างอื่นเพิ่มเติมอีกไหมครับ ถ้าไม่มีกระผมขอปิดการประชุมครับ

**ที่ประชุม** ไม่มี

**ระเบียบวาระที่ 4** เรื่องอื่น ๆ

**ที่ประชุม** ไม่มี

**ปิดประชุม 12.00 น.**